**PRILOG IV– KRITERIJI EKONOMSKI NAJPOVOLJNIJE PONUDE (ENP)**

Kriterij za odabir ponude je **ekonomski najpovoljnija ponuda (ENP).**

Kriteriji ekonomski najpovoljnije ponude redom su navedeni prema važnosti i udjelu u konačnom izračunu.

Najpovoljnija ponuda odabrat će se na temelju kriterija ekonomski najpovoljnije ponude, koja je sastavljena od dobivenih bodova za kriterij cijena ponude i dobivenih bodova za kriterij specifično iskustvo stručnjaka.

Naručitelj će odabrati najpovoljniju ponudu na temelju sljedećih kriterija:

|  |  |  |
| --- | --- | --- |
| **Br.** | **Kriterij** | **Maksimalni broj bodova** |
| 1. | Cijena ponude | 80,00 |
| 2. | Specifično iskustvo stručnjaka | 20,00 |
| **Ukupno** | 100,00 |

Ekonomski najpovoljnija ponuda utvrđuje se relativnim modelom temeljem navedenih kriterija i njihovog relativnog značaja pretvorenog u bodove. Bodovi za navedene kriterije iskazuju se na dvije decimale, zaokruživanjem na više.

Ako su dvije ili više valjanih ponuda jednako rangirane nakon bodovanja ponuda prema zadanim kriterijima ekonomski najpovoljnije ponude, Naručitelj će odabrati ponudu koja je zaprimljena ranije.

 Ekonomski najpovoljnija ponuda je ona ponuda koja ostvari najviše bodova.

Izračun ekonomski najpovoljnije ponude prema formuli:

**UB = CP + SIS**

|  |  |
| --- | --- |
| **UB** | Ukupan broj ostvarenih bodova |
| **CP** | Cijena ponude |
| **SIS** | Specifično iskustvo stručnjaka |

1. **Cijena ponude (Financijski kriterij)**

Ponuda s najnižom cijenom dobiva 80,00 (osamdeset) bodova, dok se ostale ponude boduju prema formuli:

**CP=(X1/X2)\*80,00**

|  |  |
| --- | --- |
| **CP** | Ukupan broj bodova za cijenu ponude  |
| **X1** | Najniža cijena od svih valjanih ponuda |
| **X2** | Cijena ponude koja je predmet ocjene |

1. **Specifično iskustvo stručnjaka (Nefinancijski kriterij)**

U svrhu ocjene ponude prema dodatnom kriteriju boduje se specifično iskustvo ključnog stručnjaka iz točke 11.2. dokumentacije poziva za dostavu ponuda.

Maksimalni broj bodova koji ponuditelj može dobiti po ovom kriteriju je 20,00 (dvadeset), a dodijelit će se sukladno navedenom u tablici:

|  |  |  |
| --- | --- | --- |
|  | **Opis kriterija** |  |
| **Ključni stručnjak** | **Radovi i projekti vezani uz poljoprivrednu statistiku posebice u svezi sustava poljoprivrednih knjigovodstvenih podataka (FADN), analizi podataka i kvalitete podataka dobivenih temeljem FADN istraživanja** | **Maksimalni broj bodova** |
| **do 2**  | **3 i više**  |  |
| VSS –(agroekonomika, ekonomika, područje biotehničkih znanosti) | 10 | 20 | 20 |
|  |  |  | **20,00** |

SIS = broj bodova koji ponuda dobiva za specifično iskustvo stručnjaka

**U svrhu dokazivanja specifičnog iskustva, ponuditelj je dužan u ponudi dostaviti popis i opis:**

* **radova i projekata vezanih uz poljoprivrednu statistiku posebice u svezi sustava poljoprivrednih knjigovodstvenih podataka (FADN), analizi podataka i kvalitete podataka dobivenih temeljem FADN istraživanja,** detalje o naručitelju projekta (naziv i sjedište) te oznaku uloge stručnjaka za kojeg se taj projekt/ugovor/usluga navodi kao referenca.

Naručitelj zadržava pravo provjere svih podataka navedenih u dostavljenim dokumentima.

**Ukoliko Popis nije dostavljen ili iz istoga nije razvidno traženo specifično iskustvo, Naručitelj neće dodijeliti bodove po propisanom nefinancijskom kriteriju.**